བོད་ཡིག་གི་དཔེ་རྙིང་བསྡུ་སྒྲིག་ལ་སྐད་གྲགས་ཆེ་བའི་བོད་རིག་པའི་མཁས་པ་འདིར་༢༠༠༨ལོའི་དཔྱིད་ཀར་ཐེངས་གཉིས་ལ་ཐུག་སོང་།ཐེངས་གཅིག་ནི་ཁོང་གི་ནེའུ་ཡོག་གི་ནང་བསྟན་དཔེ་ཚོགས་ལྟེ་གནས་ཟེར་བ་དེར་བོད་རིག་པའི་མཁས་པའི་བགྲོ་གླེང་ཞིག་གི་ཐོག་ཏུ་ཐུག་སོང་།ཉིན་མ་དེའི་བགྲོ་གླེང་ནི་ཨ་རིའི་བོད་རིག་པའི་མཁས་པ་ཚོ་བོད་ཀྱི་ཆུ་ཕྲན་ཆུང་ངུར་ལུས་ཏེ།རྒྱ་མཚོའི་ཐག་ཉེ་ལའང་སླེབས་ཐུབ་ཀྱི་མེད་པའི་གནད་དོན་དེར་བྱ་ཐབས་ཅི་ཞིག་ཡོད་མེད་ཀྱི་བགྲོ་གླེང་རེད།ཚོགས་འདུའི་གཏམ་བཤད་གནང་མཁན་གཙོ་བོ་ནི།རྒྱ་མཚོ་ཞེས་པའི་བུད་མེད་དེ་རེད་ལ།ཁོང་གིས་༢༠༠༣ལོར་དབྱིན་ཇིའི་ཨོག་སི་སློབ་གྲྭ་ཆེན་མོ་རུ་བོད་རིག་པའི་ཚོགས་འདུ་འཚོགས་སྐབས།བོད་རིག་པའི་ཞིབ་འཇུག་མང་ཆེ་བའི་བརྗོད་གཞི་ནི་ཞིབ་འཇུག་ཅེས་བཤད་ཀྱི་ཡོད་པ་མ་གཏོགས།དོན་དངོས་སུ་ད་དུང་ཡང་ངོ་སྤྲོད་ཙམ་གྱི་ཚད་དུ་ལུས་ཡོད་པ་རེད་ཅེས་བཤད་པ་ལྟར།ཉིན་མོ་དེར་ཡང་ཁོ་མོས་བརྗོད་གཞི་འདིའི་ཐོག་ལ་གཏམ་བཤད་འདྲ་ཆགས་པོ་ཙམ་མིན་པར།སྐད་ཆ་དྲང་བཞག་གི་ཐོག་ནས་བཤད་སོང་ཨང་སྙམ་པའི་ཚོར་སྣང་བྱུང་།